Reclamació economicoadministrativa
Si el 14 de març encara no havia finalitzat el termini per a la interposició del recurs o la reclamació,
el termini per a la interposició s'inicia el 31 de maig i finalitza el 30 de juny, d'acord amb el que preveuen el Reial decret llei 15/2020, disp. add.1a (BOE núm. 112, de 22.4.2020), el Reial decret llei 8/2020, art. 33 (BOE núm. 73, de 18.03.2020) i el Reial decret llei 11/2020, disposició addicional 8.2 (BOE núm. 91, de 01.01.2020).
Mesures excepcionals de l'Agència Tributària de Catalunya.
Nota sobre la tramitació telemàtica: quan el tràmit no disposi de funcionalitat específica podeu utilitzar el registre electrònic de l'Agència.
La reclamació economicoadministrativa és un mitjà d'impugnació dels actes administratius de caràcter tributari incompatible amb el recurs de reposició.
En conseqüència, si la persona interessada opta per interposar un recurs de reposició no pot presentar una reclamació economicoadministrativa fins que el recurs no hagi estat resolt de manera expressa, o fins que es pugui considerar desestimat per silenci administratiu.
Avís: per a una correcta identificació de l'acte administratiu objecte d'impugnació, cal adjuntar a l'escrit d'interposició de reclamació una còpia de l'acte que es vol recórrer.
Els òrgans competents per resoldre la reclamació són:
- Els tribunals economicoadministratius, quan l'acte impugnat s'ha dictat en relació amb un tribut estatal la gestió del qual està cedida a Catalunya (per exemple, els impostos sobre successions i donacions i sobre transmissions patrimonials i actes jurídics documentats).
- La Junta de Tributs de Catalunya, quan l'acte impugnat fa referència a un tribut propi de Catalunya (per exemple, l'impost sobre grans establiments comercials o el gravamen de protecció civil).
Per a una correcta identificació de l'acte administratiu objecte d'impugnació, cal adjuntar a l'escrit d'interposició de reclamació una còpia de l'acte que es vol recórrer.
Amb caràcter general, són impugnables els actes següents:
a) Els que provisionalment o definitivament reconeguin o deneguin un dret o declarin una obligació o un deure.
b) Els de tràmit que decideixin, directament o indirectament, el fons de l'assumpte o posin terme al procediment.
Concretament, en relació amb l'Agència Tributària de Catalunya, són reclamables:
b) Les resolucions expresses o presumptes derivades d'una sol·licitud de rectificació d'una autoliquidació o d'una comunicació de dades.
c) Les comprovacions de valor de rendes, productes, béns, drets i despeses, així com els actes de fixació de valors, rendiments i bases, quan la normativa tributària ho estableixi.
d) Els actes que deneguin o reconeguin exempcions, beneficis o incentius fiscals.
e) Els actes que aprovin o deneguin plans especials d'amortització.
f) Els actes que determinin el règim tributari aplicable a un obligat tributari, quan siguin determinants de futures obligacions, fins i tot formals, a càrrec seu.
g) Els actes dictats en el procediment de recaptació.
h) Els actes respecte als quals la normativa tributària ho estableixi.
Així mateix, són reclamables els actes que imposin sancions.
En el cas de provisions de constrenyiment, només són admissibles els motius d'impugnació següents:
a) Extinció total del deute o prescripció del dret a exigir el pagament.
b) Sol·licitud d'ajornament, fraccionament o compensació en període voluntari i altres causes de suspensió del procediment de recaptació.
c) Falta de notificació de la liquidació.
d) Anul·lació de la liquidació.
e) Error o omissió en el contingut de la provisió de constrenyiment que impedeixi la identificació del deutor o del deute constret.
La reclamació es pot interposar presencialment o bé telemàticament.
Podeu accedir a més informació sobre el tràmit a través del destacat "Presentar una reclamació economicoadministrativa".
El termini per a la interposició d'aquesta reclamació és d'un mes comptat a partir de l'endemà de la notificació de l'acte objecte de recurs o de l'endemà del dia en què es produeixin els efectes del silenci administratiu.
S'ha d'interposar davant l'òrgan que va dictar l'acte impugnat, el qual ha de remetre l'escrit d'interposició al tribunal economicoadministratiu competent o, si escau, a la Junta de Tributs.
El tribunal, una vegada rebut i, si escau, completat l'expedient, ho ha de manifestar a les persones interessades que hagin comparegut en la reclamació i no hagin formulat al·legacions en l'escrit d'interposició o les hagin formulat però amb la sol·licitud expressa d'aquest tràmit, pel termini comú d'un mes en què han de presentar l'escrit d'al·legacions amb aportació de les proves oportunes.
El termini màxim per notificar la resolució és d'un any comptat des de la interposició de la reclamació.
Transcorregut aquest termini màxim sense que s'hagi notificat resolució expressa, la persona interessada pot considerar desestimada la reclamació a fi d'interposar el recurs procedent.
La resolució pot ser estimatòria o desestimatòria, o bé declarar la inadmissibilitat de la reclamació en els supòsits següents:
a) Quan s'impugnin actes o resolucions no susceptibles de reclamació o recurs en via economicoadministrativa.
b) Quan la reclamació s'hagi presentat fora de termini.
c) Quan falti la identificació de l'acte o actuació contra el qual es reclama.
d) Quan la petició que conté l'escrit d'interposició no tingui relació amb l'acte o l'actuació objecte de recurs.
e) Quan hi concorrin defectes de legitimació o de representació.
f) Quan hi hagi un acte ferm i consentit que sigui el fonament exclusiu de l'acte objecte de la reclamació, quan es recorri contra actes que reprodueixin altres d'anteriors definitius i ferms o contra actes que siguin confirmatoris d'altres de consentits, així com quan existeixi cosa jutjada.
L'Agència Tributària de Catalunya disposa d'un formulari específic * que permet interposar per via telemàtica les reclamacions economicoadministratives.
* Això no obstant, cal utilitzar l'alternativa del registre electrònic, a través del formulari genèric, que permet seleccionar l'opció específica per aquesta gestió dins el desplegable del tipus de tràmit, quan es tracta de:
- Qualsevol reclamació que faci referència als 5 impostos següents:.
Impost sobre les estades en establiments turístics.
Impost sobre grans establiments comercials.
Impost sobre els actius no productius de les persones jurídiques.
L'execució de l'acte impugnat queda suspesa automàticament a instància de la persona intererssada si es garanteix l'import de l'acte esmentat, els interessos de demora que generi la suspensió i els recàrrecs que puguin ser procedents.
Si la impugnació afecta una sanció tributària, la seva execució queda suspesa automàticament sense necessitat d'aportar garanties.
Les garanties necessàries per obtenir la suspensió automàtica són exclusivament les següents:
a) Dipòsit de diners o valors públics.
b) Aval o fiança de caràcter solidari d'entitat de crèdit o societat de garantia recíproca o certificat d'assegurança de caució.
c) Fiança personal i solidària d'altres contribuents de reconeguda solvència per als supòsits que s'estableixin en la normativa tributària.
Nota: en aquests casos, la sol·licitud de suspensió cal fer-la presencialment.
Quan la persona interessada no pugui aportar les garanties necessàries per obtenir la suspensió, s'ha d'acordar la suspensió amb la prestació prèvia d'altres garanties que es considerin suficients, com pot ser la hipoteca immobiliària unilateral a favor de l'Agència Tributària de Catalunya.
Així mateix, es pot suspendre l'execució de l'acte amb dispensa total o parcial de garanties quan l'execució pugui causar perjudicis de reparació difícil o impossible, o quan s'apreciï que en dictar-lo s'ha pogut incórrer en un error aritmètic, material o de fet.
Quan s'impugnin actes que no tinguin per objecte un deute tributari o una quantitat líquida, el tribunal pot suspendre'n l'execució quan ho sol·liciti la persona interessada i justifiqui que la seva execució pot causar perjudicis d'impossible o difícil reparació.